Trafik-, Bygge- og Boligstyrelsen

11. august 2017

Dok. 168616

**Bemærkninger til ”bekendtgørelse om pulje til investeringer i kollektiv bustrafik” fra Passagerpulsen hos Forbrugerrådet Tænk**

Passagerpulsen hos Forbrugerrådet Tænk har 30/6 modtaget styrelsens bekendtgørelse og har følgende bemærkninger.

Ifølge Passagerpulsens undersøgelse ”Danskernes holdning til kollektiv transport” fra april 2017, kan bussen i dag ikke konkurrere med bilen, når det handler om pendling til og fra arbejdspladsen. Vores undersøgelse viser, bl.a. at 39 % af danskerne er uenige i, at man kan stole på, at man kommer frem til tiden, når man rejser med kollektiv transport.

Pålidelighed er derfor centralt for passagererne, og det er således positivt at BRT-løsninger, busfremkommeligheden og elbusser prioriteres i udmøntningen af puljen, og at der på denne baggrund øremærkes tilskud til +BUS i Aalborg og investeringer i forbedrede buslinjer i hovedstadsområdet.

Det vil øge attraktionen ved at bruge bussen i vores samlede rejse, hvis den indgår som både et effektivt og miljøvenligt supplement.

Med venlig hilsen

Asta Ostrowski Niels Martin Madsen

Projektchef Politisk medarbejder